ທ່ານ ທ​ຣຳ ສະ​ເໜີ ການ​ປະ​ຊຸມ​ສ່ວນ​ຕົວ ກັບ ຄູ່​ຕຳ​ແໜ່ງ ຝ່າຍຈີນ ກ່ຽວ​ກັບ ຮົງ​ກົງ
ທ່ານ ທ​ຣຳ ໄດ້​ກ່າວ​ວ່າ “ທ່ານ ສີ ຈິ່ນ​ຜິງ, ເຊິ່ງ​ແມ່ນ​ຄູ່​ຕຳ​ແໜ່ງ​ ຝ່າຍຈີນ ຂອງ​ທ່ານ “ມີຄວາມເຄົາລົບຫຼາຍ ສຳລັບປະຊາຊົນ ຂອງທ່ານ”.
ກອງກຳລັງຮັກສາຄວາມປອດໄພ ຈີນ ທີ່ຖືກພົບເຫັນອອກປະຕິບັດການໃນທົ່ວ ເຂດຊາຍແດນຕິດກັບ ຮົງກົງ ນັ້ນ, ປະທານາທິບໍດີ ສະຫະລັດ ທ່ານ ດໍໂນລ ທຣຳ ເວົ້າ ວ່າຂໍ້ຕົກລົງການຄ້າກັບ ຈີນ ອາດຖືກເລື່ອນເວລາອອກໄປ ຈົນກວ່າເຂົາເຈົ້າຈະບັນລຸ ຂໍ້ແກ້ໄຂບັນຫາທີ່ມີມະນຸດສະທຳ ກັບຜູ້ປະທ້ວງສະໜັບສະໜູນປະຊາທິປະໄຕຂອງ ຮົງກົງ, ແລະ ແມ່ນກະທັ້ງໄດ້ສະເໜີວ່າ ທ່ານອາດເປັນຜູ້ນຳພາໃນການໄກ່ເກ່ຍຂໍ້ຕົກ ລົງດ້ວຍຕົວທ່ານເອງ ລະຫວ່າງ ລັດຖະບານ ປັກກິ່ງ ກັບ ຜູ້ຕໍ່ຕ້ານລັດຖະບານ ທ່ານ ທຣຳ ໄດ້ຂຽນຂໍ້ຄວາມໃນທວິດເຕີເມື່ອຄືນວັນພຸດວານນີ້, ເວົ້າໂອ້ອວດ ກ່ຽວກັບ ຄວາມໄດ້ປຽບຂອງລັດຖະບານຂອງທ່ານ ຕໍ່ລັດຖະບານ ປັກກິ່ງ ໃນການເຈລະຈາທີ່ ກຳລັງດຳເນີນຢູ່ ເພື່ອສິ້ນສຸດສົງຄາມການຄ້າລະຫວ່າງສອງປະເທດນັ້ນ ຫຼັງຈາກໄດ້ ຂຽນວ່າ “ຫຼາຍພັນບໍລິສັດ” ແມ່ນກຳລັງໜີອອກຈາກ ຈີນ ນັ້ນ, ທ່ານປະທານາທິບໍດີໄດ້ ເວົ້າວ່າ “ແນ່ນອນ ຈີນ ຕ້ອງຢາກເຮັດຂໍ້ຕົກລົງ ໃຫ້ເຂົາເຈົ້າຮັບມືກັບ ຮົງກົງ ຢ່າງມີມະ ນຸດສະທຳກ່ອນ ” ຫຼັງຈາກນັ້ນ ທ່ານ ທຣຳ ໄດ້ກ່າວວ່າ “ທ່ານ ສີ ຈິ່ນຜິງ, ເຊິ່ງແມ່ນຄູ່ຮ່ວມຕຳແໜ່ງຂອງ ທ່ານຈາກ ຈີນ, “ມີຄວາມເຄົາລົບຫຼາຍສຳລັບປະຊາຊົນຂອງທ່ານ” ແລະວ່າ “ທ່ານບໍ່ມີ ຄວາມສົງໄສຖ້າປະທານປະເທດ ສີ ຢາກແກ້ໄຂບັນຫາ ຮົງກົງ ຢ່າງວ່ອງໄວ ແລະ ຢ່າງ ມີມະນຸດສະທຳ, ທ່ານສາມາດເຮັດໄດ້ ປະຊຸມສ່ວນຕົວບໍ?” ຂໍ້ຄວາມໃນທວິດເຕີຂອງທ່ານປະທານາທິບໍດີ ແມ່ນຂໍ້ຄວາມທີ່ຍາວທີ່ສຸດຂອງທ່ານ ກ່ຽວກັບ ວິກິດການດັ່ງກ່າວໃນດິນແດນຂອງ ຈີນ ນັ້ນນັບຕັ້ງແຕ່ການປະທ້ວງໄດ້ລະ ເບີດຂຶ້ນເມື່ອສິບອາທິດທີ່ຜ່ານມາ ໃນການໃຫ້ຄຳເຫັນຕໍ່ບັນດານັກຂ່າວເມື່ອວັນອັງ ຄານທີ່ຜ່ານມາ, ທ່ານ ທຣຳ, ຜູ້ທີ່ໄດ້ເອົາການຢືນຢັດຢ່າງເດັດຂາດ ກ່ຽວກັບ ການປະ ທ້ວງນັ້ນໄດ້ກ່າວວ່າ “ສະຖານະການໃນ ຮົງກົງ “ແມ່ນສະຖານະການທີ່ໜັກຫຼາຍ, ໜັກ ຫຼາຍ ແລ້ວເຮົາຈະຖ້າເບິ່ງວ່າມັນຈະເກີດຫຍັງຂຶ້ນ, ແຕ່ຂ້າພະເຈົ້າແນ່ໃຈວ່າ ມັນຈະ ແກ້ໄຂໄດ້ ” ທ່ານໄດ້ສະແດງຄວາມຫວັງວ່າ ຈະບໍ່ມີໃຜໄດ້ຮັບບາດເຈັບ ແລະ “ເພື່ອ ເສລີພາບ ” ສະຖານະການໄດ້ປ່ຽນໄປໃນທາງທີ່ໜ້າເປັນຫ່ວງໃນວັນພະຫັດມື້ນີ້ໂດຍທີ່ມີລາຍ ຈາກທັງອົງການຂ່າວຣອຍເຕີ້ແລະອົງການຂ່າວ AFP ຂອງຝຣັ່ງ ທີ່ໄດ້ສັງເກດ ເຫັນພວກທະຫານຂອງກຳລັງຕຳຫຼວດປົດປ່ອຍປະຊາຊົນຈີນຫຼາຍຮ້ອຍຄົນພວມ ຝຶກແອບຢູ່ໃນເດີ່ນກິລາແຫ່ງນຶ່ງໃນເມືອງເຊນເຊັນ (Shenzhen) ທາງພາກໃຕ້ ຂອງຈີນ ທີ່ມີຊາຍແດນຕັ້ງຢູ່ກົງກັນຂ້າມກັບຮົງກົງ ມີການແນມເຫັນລົດບັນທຸກ ຫຼາຍສິບຄັນ ພ້ອມດ້ວຍລົດຫຸ້ມເກາະລຳລຽງພົນ ແລະລົດທະຫານອື່ນໆອີກ ຢູ່ ນອກ ເດີ່ນກິລາແຫ່ງນັ້ນ ການສົ່ງກຳລັງຕຳຫຼວດປົດປ່ອຍປະຊາຊົນຈີນໄປເຂດຊາຍແດນແມ່ນໄດ້ຮັບການຢືນ ຢັນກ່ອນໜ້ານີ້ ໂດຍລາຍງານຂ່າວຂອງທາງການຈີນ ທີ່ອ້າງວ່າ ໄດ້ມີການເຕົ້າໂຮມ ກຳລັງດັ່ງກ່າວ ຢູ່ທີ່ເມືອງເຊນເຊັນ ໂຄສົກຄົນນຶ່ງຂອງກະຊວງການຕ່າງປະເທດ ສະຫະລັດ ໄດ້ກ່າວໃນວັນພຸດວານນີ້ວ່າ ສະຫະລັດ ແມ່ນ “ເປັນຫ່ວງຢ່າງຍິ່ງ” ກ່ຽວກັບ ລາຍງານການເຄື່ອນໄຫວຂອງກອງກຳ ລັງຮັກສາຄວາມສະຫງົບ ຈີນ ຢູ່ຕາມເຂດຊາຍແດນຕິດກັບ ຮົງກົງ ໂຄສົກກະຊວງການຕ່າງປະເທດໄດ້ກ່າວວ່າ “ພວກເຮົາສະໜັບສະໜູນໃຫ້ ຈີນ ແລະ ທຸກຝ່າຍໃນ ຮົງກົງ ຫາທາງແກ້ໄຂບັນຫາ ໂດຍໃຫ້ການເຄົາລົບ ຕໍ່ເສລີພາບຂອງຊາວ ຮົງກົງ ແລະ ການປົກຄອງຕົນເອງໃນລະດັບທີ່ສູງຂອງ ຮົງກົງ, ດັ່ງທີ່ໄດ້ລະບຸໄວ້ ໃນ ຖະແຫຼງການຮ່ວມ ຈີນ-ອັງກິດ ມັນສຳຄັນຫຼາຍສຳລັບລັດຖະບານ ຮົງກົງ ທີ່ຈະໃຫ້ ຄວາມເຄົາຕໍ່ເສລີພາບໃນການປາກເວົ້າ ແລະ ການໂຮມຊຸມນຸມຢ່າງງຽບສະຫງົບ, ດັ່ງ ທີ່ໄດ້ລະບຸໄວ້ໃນຖະແຫຼງການຮ່ວມ ຈີນ-ອັງກິດ, ແລະ ສຳລັບ ຈີນ ໃຫ້ເຄົາລົບຕໍ່ການ ປົກຄອງຕົນເອງໃນລະດັບທີ່ສູງຂອງ ຮົງກົງ ” ໃນວັນພຸດວານນີ້, ທີ່ປຶກສາດ້ານຄວາມປອດໄພແຫ່ງຊາດ ທ່ານ ຈອນ ໂບລຕັນ ໄດ້ ເຕືອນ ຈີນ ໃຫ້ໃຊ້ຄວາມຢັບຢັ້ງ ໃນການຮັບມືການປະທ້ວງຂອງເຂົາເຈົ້າໃນ ຮົງກົງ